b'\n_START_ARTICLE_\nPeter Uhrbrand\n_START_PARAGRAPH_\nPeter Uhrbrand (f\xc3\xb8dt i Vejle) er en dansk spillemand p\xc3\xa5 violin._NEWLINE_Han har arbejdet sammen med Sonnich Lydom og Seamus Cahill under navnet ULC._NEWLINE_De udgav i \xc3\xa5r 2000 albummet Spring med folkemelodier og sange fra Danmark og Irland._NEWLINE_Uhrbrand har siden 1977 boet i S\xc3\xb8nderho, hvor han har v\xc3\xa6ret central i folkemusiktraditionen._NEWLINE_Med en anden fan\xc3\xb8-musiker, Niels Thorlund, udgav han i 2013 albummet Neo Traditional Ism._NEWLINE_Han modtog Ken Gudman Prisen i 2014._NEWLINE_Det hed i hyldesttalen at "Hans utr\xc3\xa6ttelige arbejde med at opretholde Fan\xc3\xb8-musikken - Danmarks \xc3\xa6ldste ubrudte musiktradition - har gjort ham til en godfather-figur for den mirakul\xc3\xb8se opblomstring af folkemusik"._NEWLINE_Efter albummet Spring modtog ULC to priser i folkemusikafdelingen af Danish Music Awards i 2001.'